Goude ar brezel Pevarzek 'oa cheñchet ar vuhez : ar brezel 'noa graet e reuz 'touez ar Vretoned hag un troc'h bras zo bet d'ar poent-se. Lazhet 'oa bet kalz tud yaouank, kalz reoù all 'oa aet kuit deus ar vro, ar galleg 'oa o c'hounit tachenn er c'hêrioù bihan hag er maezioù ha difennet 'oa kaozeal brezhoneg er skolioù. War zigresk 'oa aet al  LENNERIEN neuze : ne vize gwerzhet nemet 1 500 skouerenn deus Feiz ha Breiz e 1939. Kazetennoù kozh a zal-c'he gant o hent, evel Dihunamb, tra ma 'oa aet reoù all da get, evel Kroaz ar Vretoned. Kazetennoù nevez 'oa bet savet ivez met troet kentoc'h war-du al LENNEGEZH "uhel", evel Gwalarn, a vize lennet gant un nebeudig tud, ur mil bennak.